Chains on You

«Chains on You» (norsk oversettelse: lenker på deg) er en popsang av den gresk-armenske sangeren Athena Manoukian. Den skulle ha vært Armenias bidrag i Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020. Manoukian har skrevet sangen sammen med DJ Paco, og den ble utgitt for digital nedlastning 14. februar 2020.

Eurovision Song Contest

Sangen skulle ha representert Armenia i Eurovision Song Contest 2020, etter at Athena Manoukian vant den armenske sangkonkurransen Depi Evratesil 15. februar 2020. Vinneren får representere Armenia i Eurovision Song Contest. Hun var favoritten hos både den internasjonale juryen og den armenske juryen, men sangen ble kun nummer tre i telefonavstemningen. 

I januar 2020 ble Armenia trukket til å delta i semifinale 2 av Eurovision Song Contest. Semifinalen skulle ha vært arrangert i Rotterdam Ahoy i Rotterdam i Nederland torsdag 14. mai. På grunn av koronavirusutbruddet i Europa vinteren 2020 besluttet imidlertid EBU å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19. Sangen fikk dermed aldri deltatt i konkurransen.

Sporliste

Utgivelseshistorikk

Referanser 

 

Sanger fra 2020
Bidrag til Eurovision Song Contest 2020
Armensk musikk